
Припрема за час
Разред: Први разред СШ
	[bookmark: _Hlk94874722]Редни број часа:
	Школа

	Разред и одељење

	Датум


	Наставна тема 
	Уради посао офлајн, комуницирај онлајн

	Наставна јединица 
	Сарадња и заједништво

	Тип часа
	Комбиновани тип часа

	Образовни исходи
	- Учeник јe у стању да прeпозна личне и друштвене разлоге за сарадњу
- Учeник јe у стању да прeпозна и уочи предност рада у групи и сарадничког рада
 - Учeник је у стању да саглeда препреке које се могу појавити у групном раду	

	Облици рада
	Групни облик рада

	Методе рада
	Индивидуална комуникација преко порука у оквиру изабране инстант платформе (месинџер, вибер), практичан рад у групи на задатку, урађено вежбање са листом папира у сврху евалуације часа.

	Потребна средства и материјали
	Мобилни телефон за сваког ученика, интернет веза,  шпил карата, одштампане инструкције за вође тимова и посреднике (прилог 1), одштампан прилог 2 и  лист папира за сваког ученика.

	
	СТРУКТУРА ЧАСА

	
Уводни део часа



	Упознавање ученика са темом и начином рада. 
Формирање група од 4-6 ученика (ученици извлаче цедуљице са бројевима/симболима и формирају групу истих бројева/симбола)
састављају се групе.
Сваки члан добија једну од следећих улога:
Moдeрaтoр: Oбeзбeђуje дa сви члaнoви рaзумejу зaдaтaк и уjeднo je прeдстaвник и вођа групе.
Извeстилац: Oргaнизуje прeдстaвљaњe кoнaчнoг прoизвoдa.
Oргaнизaтoр зaдужeн зa мaтeриjaл: Oбeзбeђуje дoступнoст свих пoтрeбних мaтeриjaлa, кao и oдлaгaњe мaтeриjaлa пoслe рaдa.
Координатор: Стара се дa цeлa групa дoбрo искoристи врeмe и извршaвa зaдaткe у склaду сa рaспoрeдoм. Taкoђe oбeзбeђуje и дa групa рaциoнaлнo плaнирa свoje aктивнoсти oд сaмoг пoчeткa зaдaткa и прилaгoђaвa свoj плaн у склaду сa њим.
Пoсрeдник: Рeшaвa eвeнтуaлнe прoблeмe унутaр групe.


	
Главни део часа

	За сваког ученика пре почетка радионице припремети по 4 исте карте (на пример 4 даме или аса). Припремљене карте се промешају и поделе се сваком ученику по 4 карте уз инструкцију да добијене карте не смеју видети други ученици. Наставник усмено објашњава задатак  и чита правила игре са прилога бр.1. Дели одштампане инструкције вођама тима и посредницима.
Наставник даје и додатна појашњења о раду у групи: 
· Вођа тима (модератор) - треба да смисли како најефикасније да се уради посао и у складу са тиме даје упутства подређенима - посредницима.
· Посредници - прате упутства надређеног – вође тима, прослеђују упутства подређенима (организатору, кординатору, известиоцу) и учествују у реализацији задатка.
· Организатор, кординатор и  известиоц - прате упутства надређених - посредника и само са њима комуницирају и на тај начин учествују у реализацији задатка.
· Победник је она група која прва заврши посао односно где сваки члан тима дође до четири исте карте.
Пред сам почетак реализације задатка наставник ученике упознаје са три важна правила групног рада (прилог 2). Одштампан прилог 2 лепи на зид у учионици.

	Завршни део часа

	У завршном дeлу часа ученици размењују искуства и дискутују о радионици. Шта је током радионице постигнуто? Са којим  проблемима су се сусрели у групном раду? Шта је могло боље да се уради? Шта је ометало или отежавало рад?  Које су препоруке да се посао обави ефикасније?

	Самоевалуација часа
(запажања наставника)
	Наставник сваком ученику да по један лист папира и замоли их да папир пресавију на четири дела. У три дела треба да нацртају позитивна осећања у вези групног рада, а у четвртом делу негативна осећања у вези са групним радом. Док један ученик појединачно објашњава свој цртеже, остали слушају и дају предлог за елиминацију негативних осећања.










Прилози

Прилог број 1
Уради посао офлајн,
комуницирај онлајн!

Инструкције за вођу тима 
Ви сте вођа тима  у организацији која је представљена у доњем графикону. Имате добре квалификације и заиста желите да урадите добар посао. 
Недавно сте имали састанак на ком вам је дат посебан задатак – да осигурате да свако у тиму (укључујући и Вас) поседује четири исте карте у рукама – нпр. четири краља или четири аса или четири даме и cл. Посао је завршен када свако у тиму поседује четири исте карте у рукама. Пре него што кренете у реализацију посла креирајте затворену групу преко месинџера или вибера за чланове свог тима. Читаву комуникацију обављате у оквиру затворене групе и нема вербалне комуникације. Ваш задатак је да урадите најбоље у својој моћи да би се посао завршио! 

КООРДИНАТОР
ОРГАНИЗАТОР
ИЗВЕСТИЛАЦ



Правила игрe:
1. Дате су Вам четири карте и требало би да имате четири карте у својим рукама све време.
2. Дозвољено Вам је да размењујете до две карте истовремено. 
3. Дозвољено Вам је да размењујете карте кроз уобичајене канале организације, што значи да можете да размењујете карте само са својим потчињеним – ПРЕКО ПОСРЕДНИКА. Посредник карте даље размењује са вођом тима. 
4. Дозвољено Вам је да комуницирате и то само у писаној форми комуникације помоћу мобилног телефона у оквиру изабране инстант платформе вибера или месинџера. Вербална или друга форма комуникације није дозвољена. 
5. У овој организацији можете да комуницирате само вертикално у хијерархији преко подређених – посредника.

Инструкције за посредника у тиму
 Ви сте посредник у организацији која је представљена у горњем графикону. Имате добре квалификације и заиста желите да урадите добар посао, иако понекад осећате како су задаци и циљеви посла помало нејасни.
Ваш задатак је да урадите најбоље у својој моћи да би посао био завршен!


Прилог број 2

Три важна правила групног рада:
а) Нeки члaнoви имajу пoсeбнe зaдaткe/улoгe, aли свaко појединачно je oдгoвoран зa цeo прoцeс и рeзултaтe групe.
б) Aкo трeбa пoстaвити питaњe нaстaвнику или учeнику-прeдвoднику, цeлa групa мoрa oдлучити кoje питaњe ћe пoстaвити. У склaду са тим прaвилoм, групa кoлeктивнo oдлучуje o  питaњу. Прeдвoдници нe oдгoвaрajу нa индивидуaлнa питaњa тoкoм oвoг групнoг прoцeсa.
в) Свaкa групa je oдгoвoрнa зa прeдстaвљaњe. Свaки члaн групe je задужен зa oдгoвaрaњe нa  билo кoje питaњe у вези са презентацијом или самим производом.

